Policia e Los Anxhelosit angazhohet në komunitet
Autoritetet kanë rritur angazhimin e policëve me banorët për të luftuar perceptimet negative të popullatës për forcat e rendit
Gjatë dy vjetëve të fundit kemi dëgjuar për një numër incidentesh kur policët kanë qëlluar civilë të paarmatosur, shpesh në komunitete afrikano-amerikane. Incidentet kanë shkaktuar acarimin e tensioneve mes policisë dhe komunitetit afrikano-amerikan. Në përgjigje të situatës, qytete si Los Anxhelosi në Kaliforni kanë shtuar praninë policore në rrugë si dhe patrullimet me helikopter për të garantuar sigurinë publike. Korrespondentja Elizabeth Lee shkoi në pjesën jugore të Los Anxhelosit, zona më e varfër e qytetit e populluar me komunitete pakicë, për të mësuar si ka ndikuar situata e tensionuar në këtë lagje. Një grup fëmijësh nuk duket se janë në dijeni të tensioneve mes komunitetit afrikano-amerikan dhe policisë. Ata shfaqin kënaqësi që takohen me policin, si dhe shohin me kureshtje makinën policore. thotë Zadi Borquez, i departamentit të policisë së Los Anxhelosit Policia e Los Anxhelosit thotë se këto metoda të angazhimit në komunitet vlejnë për të luftuar perceptimet negative për forcat e rendit. Por, një vizitë në bashkinë e qytetit tregon se perceptimet negative vazhdojnë. Protestues të lëvizjes "Black Lives Matter" kërkojnë dorëheqjen e shefit të policisë së Los Anxhelosit. Ata protestojnë pasi u publikuan përfundimet e një analize se një polic i këtij rajoni nuk kishte shkelur rregullat kur qëlloi vjet për vdekje një grua afrikano-amerikane. Autoritetet thonë se gruaja iu afrua policit me thikë, por protestuesit nuk e pranojnë këtë shpjegim. thotë protestuesja Melina Abdullah. Los Anxhelosi ka njohur edhe në të kaluarën tensione racore. Trazirat që pasuan rrahjen nga policia të afrikano-amerikanit Rodney King mbi 20 vjet më parë ende janë të gjalla në kujtesën e banorëve, përfshirë Kapitenin e policisë Andrew Neiman. “Më preku shumë personalisht pasi nuk e kisha parë ndonjëherë Los Anxhelosin në atë gjendje. Por më vjen mirë që nuk u largova. Nxorëm mësime nga ato ngjarje. Tani jemi para një udhëkryqi të ri dhe e kemi kuptuar se duhet të bëjmë më shumë,” thotë ai. Kapiteni thotë se telefonët inteligjentë dhe media sociale i kanë ndezur tensionet racore: Por, të tjerët thonë se teknologjia i detyron policët të jenë më të përgjegjshëm. Megjithatë, të dyja palët mendojnë se duhet të ndryshojnë perceptimet. thotë aktivisti Skipp Townsend. thotë Melinda Abdullah e lëvizjes "Black Lives Matter". Në jug të Los Anxhelosit shumë banorë e mirëpresin shtimin e pranisë policore në komunitet: thotë banori Bobby Johnson. Policia dhe banorët pohojnë se kontaktet e drejtpërdrejta janë hapi i parë për të rivendosur besimin e ndërsjelltë.